मोदी ने बतौर प्रधानमंत्री नेपाल की अपनी पहली यात्रा से पहले ट्वीट किया है कि वो इस बच्चे के माता-पिता को उनका बेटा सौंपेंगे.ये युवक मोदी को कैसे मिला और उसकी मोदी ने कैसे मदद की इस बारे में भी मोदी ने ट्विटर पर जानकारी दी है.उन्होंने ट्वीट किया, "नेपाल की इस यात्रा से मेरी कुछ व्यक्तिगत भावनाएं भी जुड़ी हुई हैं...बहुत वर्ष पहले एक छोटा सा बालक जीत बहादुर, असहाय अवस्था में मुझे मिला....उसे कुछ पता नहीं था. कहाँ जाना है? क्या करना है ? ..और वो किसी को जानता भी नहीं था...भाषा भी ठीक से नहीं समझता था."मोदी ने आगे ट्वीट किया है, "ईश्वर की प्रेरणा से मैंने उसके जीवन के बारे में चिंता शुरू की..धीरे-धीरे उसकी पढ़ाई में, खेलने में रूचि बढ़ने लगी.. वो गुजराती भाषा जानने लगा."मोदी का कहना है कि इस लड़के के माता-पिता को ढूंढना इसलिए संभव हो पाया क्योंकि उसके पांव में छह उंगलियां हैं.मोदी रविवार से नेपाल की यात्रा पर जा रहे हैं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)